Jack Robinson

Jack Robinson (sündinud 1. septembril 1993 Warringtonis) on Inglismaa jalgpallur, kes mängib kaitsjana Inglismaa Premier League'i klubis Sheffield United.

Ta alustas klubikarjääri Liverpoolis, mille noorteakadeemiaga liitus ta 2002. aastal. Klubi põhimeeskonnas debüteeris ta 9. mail 2010 Inglismaa kõrgliigamängus Hull City vastu. 16 aasta ja 250 päeva vanuselt sai ta Liverpooli kõige nooremaks debütandiks. Kaks aastat hiljem tegi Robinsonist Liverpooli särgis veel nooremana debüüdi Jerome Sinclair. Pärast seda sai Robinson järgmise kolme hooaja jooksul Liverpooli meeskonnas kirja veel vaid kümme mängu, millest kaks Inglismaa kõrgliigas. Hooaja 2012/13 teises pooles oli ta laenul Inglismaa esiliigaklubis Wolverhampton Wanderers ja hooajal 2013/14 samuti esiliigas mängivas klubis Blackpool.

2014. aasta augustis sõlmis ta lepingu Queens Park Rangersiga, kuid läks seejärel kohe üheks hooajaks laenule Inglismaa esiliigaklubisse Huddersfield Town. Vigastuste tõttu sai Robinson Queen Park Rangersist lõpuks püsivalt mänguaega alles hooajal 2017/18.

2018. aasta juunis sõlmis ta kaheaastase lepingu Inglismaa esiliigaklubiga Nottingham Forest."Robinson agrees Nottingham Forest switch. Nottingham Forest FC. 30.6.2018. Vaadatud 22.1.2024 2020. aasta jaanuaris siirdus ta Sheffield Unitedi.

Aastatel 2008–2014 mängis Robinson Inglismaa noortekoondistes.

 Viited 

 Välislingid 

 Jack Robinson Sheffield United FC kodulehel

Kategooria:Inglismaa jalgpallurid
Kategooria:Liverpool FC mängijad
Kategooria:Wolverhampton Wanderers FC mängijad
Kategooria:Blackpool FC mängijad
Kategooria:Queens Park Rangers FC mängijad
Kategooria:Huddersfield Town AFC mängijad
Kategooria:Nottingham Forest FC jalgpallurid
Kategooria:Sheffield United FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1993